Utro-datingside hacket: Nå frigir hackergruppen navn på utro menn
Det populære datingnettstedet ble hacket tidligere denne uken og personene bak truet med å spre private data om brukerne, hvis ikke deres krav ble innfridd. Nettsiden har foreløpig ikke blitt stengt og nå har gruppen frigitt informasjon om det som angivelig er to uheldige medlemmer av tjenesten, melder CBS News. VG har også fått tilgang til de lekkede dokumentene, som i tillegg til navn og adresser, også avslører svært intime detaljer om de to mennene, som begge har oppgitt i sin profil at de er gift eller i et parforhold. Datingtjenesten med slagordet «Livet er kort, unn deg et sidesprang» har markedsført seg som en diskret og anonym tjeneste, noe også det ene medlemmet legger vekt på i sin profil: «Er ikke dette grunnen til at vi er her, for å være så diskret som mulig?» skriver mannen. Sett denne? Dette er den nye Tinder-trenden blant ungeVidere i profilen skriver vedkommende, en mann fra den amerikanske delstaten Michigan, at han liker «kosing og klemming» og at han verdsetter «diskresjon og anonymitet». «Jeg er ute etter en kvinne som vil ha det samme som meg: Lidenskap og hengivenhet», fortsetter mannen. Hackergruppen bak angrepet reagerte spesielt på at Ashley Madison har solgt en tjeneste kalt «Full Delete», hvor de mot en sum på rundt 150 kroner, lover å slette alle brukerdata fra medlemmer som ønsker å si opp tjenesten. Stor guide: Slik velger du riktig sjekke-tjeneste Den andre mannen som har fått sin identitet avslørt har ifølge dokumentene kjøpt denne tjenesten, uten at det har hindret hackerne fra å få tilgang til flere personlige opplysninger om vedkommende. Nettdateren, en mann fra Canada, skriver blant annet at han liker «erotisk kiling» og er ute etter en kvinne som er «god med hendene». Fått med deg? Ti ting du bør si til kjæresten for å få et bedre forhold– Stort sett kan man aldri forvente total sikkerhet og anonymitet på nettet, sier professor Michael Sulmeyer ved Harvard-universitetet til CBS News. Han mener nettdatere, og generelt alle på nettet, bør være påpasselige med hva deler på nettet, samt endre passordet sitt så ofte som mulig. Han sender også et lite stikk til de som eventuelt er rammet av hacker-angrepet: – Selv med de forholdsreglene bør man aldri forvente en total anonymitet. Hvis man er en person som er opptatt av dette, så burde man muligens ikke besøke slike nettsider.
Gruppen som hacket utro-datingtjenesten Ashley Madison krever at nettstedet stenges. Nå har hackerne avslørt personlig informasjon om to av sidens 37 millioner medlemmer.